نريندر مودي

**نريندر مودي** (پُورو نالو:**نريندر دامودر داس مودي)** () ()  (پيدائش  سيپٽمبر 17، 1950) ڀارتي سياست دان ۽ 2014 کان موجودہ وزيراعظم آهي. ان کان اڳُ مودي 2001 کان 2014 تائين گجرات (ڀارت) جو وڏووزير (وزيراعليٰ )  رهيو ۽ وارانسي پارليامنٽ جو ميمبر آهي. مودي ڀارتييہ جنتا پارٽي (بي جي پي) ۽ راشٽرييہ سويم سيوڪ سنگھ (آر ايس ايس) جو رڪن آهي، جيڪا هڪ هندو قومپرست رضاڪار تنظيم آهي. هيءُ انڊين نيشنل ڪانگريس کان ٻاهرئين طرف جو پهريون وزيراعظم آهي، جنهن کي لاڳاتار پوري اڪثريت سان ٻنهي ڀيرا ڪاميابي ملي ۽ اٽل بهاري واجپائي کانپوءِ آفيس ۾ پنجن سالن تائين اقتدار سنڀاليندڙ ٻيون حڪمران آهي.

## شروعاتي زندگي
موديءَ جي پيدائش 17 سيپٽمبر 1950 تي اُتر گجرات جي مهسانہ ضلعي ۾ وادي نگر جي هڪ ننڍي غريب خاندان ۾ ٿي هُي.هن جو پيءُ دامودر داس ريلوي اسٽيشن تي چانهہ وڪڻدو هيو ۽ ماءُ هيرا بين گزارو ڪرڻ ۾ سهائتا (مدد) ڪرڻ جي لاءِ ماڻهن جي گهرن ۾ ڪم ڪار ڪندي هئي. مودي ننڍپڻ (ٻالڪپڻ) ۾ پنهنجي پيءُ سان گڏ گڏجي ٽرينن ۾ چانھ وڪرو ڪندو هيو. ننڍي ڄمار ۾ رٿيل شادي جي سبب هن هاءِ اسڪول جي تعليم پُوري ڪرڻ کانپوءِ گهر ڇڏي ڏنو ۽ ٻہ سال تائين هڪ شهر کان ٻئي شهر رمندو (گهمندو) رهيو. گجرات واپس موٽڻ کان اڳ هي ڪيترن ئي مذهبي مرڪزن جي زيارت ڪري چُڪو هيو. سال 1971 ۾ هي سنگھ جو مڪمل رڪن بڻجي ويو.

هن جي سوانح نگار (بايوگرافي لکندڙ) جي مطابق ننڍپڻ ۾ هن جي ذهن ۾ سنياسي (جوڳي، يوڳي) بڻجڻ جو خيال پڻ آيو هيو ۽ هي ڪُجھ ڏينهن راماڪرشن مشن ۾ پڻ ويندو رهندو هو. 17 سال جي عمر ۾ جشودا بين سان هن جو پرڻو(شادي) ٿيو، پرَ ٻئي زال مڙس ڪڏهن بہ گڏجي نہ رهيا.

مودي جو سياسي سفر سال 1984 ۾ شروع ٿيو، جڏهن آر ايس ايس يعني راشٽريا سويم سيوڪ سنگھ پنهنجي چند رُڪنن کي ڀارتيا جنتا پارٽي ۾ موڪليو، انهن ۾ مودي پڻ شامل هيو. هن لال ڪرشن آڏواڻي جي سومناٿ – ايوڌيا ياترا ۽ مرلي منوهر جوشي جي ڪنياڪماري کان– ڪشمير ياترا ۾ حصو ورتو. سن 1995 ۾ هن گجرات ۾ چُونڊُن جي پرچار جي ذميداری نڀائي. اَٺ سال جي ڄمار ۾ هن آر ايس ايس سان پنهنجو واسطو ڳنڍيو. وڳوڙي صورت حال جي دوران هن کي روپوش ٿيڻو پيو. 1985 ۾ آرايس ايس طرفان هن کي بي جي پي ۾ شامل ڪيو ويو ۽ 2001 تائين هي پارٽيءَ ۾ ڪيترن ئي عهدن تي رهيو.

سال 2001 ۾ ان وقت جي وزير اعليٰ گجرات ڪيشو ڀائي پٽيل جي استعفيٰ ڏيڻ کانپوءِ مودی کي وزيراعليٰ بڻايو ويو. ان کان تُرت پوءِ هي گجرات اسيمبلي جي لاءِ چُونڊيو ويو. گجرات وڳوڙن ۾ هن جي زبردست تنقيد ٿي ۽ کيس سڌوسنئون (براہ راست) ان جو ذميدار بڻايو ويو، پرَ اعليٰ عدالت (سپريم ڪورٽ) کي هن جي خلاف ڪوبہ ثبوت نہ مليو. گجرات جو وڏووزير (وزيراعليٰ گجرات) ٿيڻ کانپوءِ سندس ڪم ڪار جي وڏي ساراهہ (تعريف) ڪئي وئي. هي تعلیم، غربت ۽ صيحت جي شعبي ۾ چڱوسُٺو ڪم نہ ڪري سگهيو جنهنڪري کيس تنقيد جو نشانو پڻ بڻايو ويو.

## راشٽريا سويم سيوڪ سنگھ ۾ شموليت
سال 1967 ۾ هندو نظرياتي تنظيم آر ايس ايس ۾ شامل ٿيو ۽ 70 واري ڏهاڪي کان پرچارڪ يا تنظيم جو اڳواڻ طور ڪم ڪرڻ شروع ڪيائين.

## الزامَ ۽ تنقيد
نريندر دامودر داس مودي تڪراري شخصيت سمجهيو ويندو آهي. مودي جي مخالفن کيس ويڇا (تفرقا) پيدا ڪندڙ شخصيت سمجهندا آهن. سال 2002 جي گجرات وڳوڙن (فسادن) دوران مودي گجرات جو وڏووزير (وزيراعليٰ) هيو، جنهنڪري هن تي الزام لڳايو ويندو آهي تہ هي پردي پويان (پس پردو ) انهن وڳوڙن ۾ ملوث هيو.

## لکڻيون
نريندر موديءَ سن 2008 ۾ پنهنجي هڪ ڪتاب گجراتي ٻولي ۾ ’جيوتي پونج ‘ لکي هُئي، جنهن ۾ هن هندو نظرياتي تنظيم راشٽريا سويم سيوڪ سنگھ يعني **آر ايس ايس** جا گمنام رهندڙ ڪارڪنن بابت لکيو آهي.

## ايوارڊ ۽ مڃتا

### رياستي اعزاز

## نوٽس

## حوالا

## ڪتابيات- ببليو گرافي

* 
* 
* 
* 

## ٻاهريان ڳنڍڻا

|-

|-

* نريندرا مودي جي اردو ۾ سرڪاري (آفيشل) ويب سائٽ
* @narendramodiU اُردُو ٽوئٽر کاتو (اڪائونٽ)
* @narendramodi ٽوئٽر کاتو
* نريندرا مودي '''رسمي ويبسائٽ'''
* نريندرا مودي جو ذاتي بلاگ
* بي بي سي، "برطانيا ۽ نريندر مودي جا لاڳاپا بحال"

; ٻيا
* پروفائل **[[برطانوي نشرياتي ادارو|بي بي سي]]** تي

زمرو:اترپرديش کان لوڪ سڀا ميمبر
زمرو:ايڪيهين صدي جا ڀارتي سياستدان
زمرو:ڀارتيا جنتا پارٽي جا وڏا وزير
زمرو:ڀارتي قومپرست
زمرو:ڀارتي قوم پرست
زمرو:ڀارتي وزيراعظم
زمرو:ڀارتي هندو
زمرو:جيوت ماڻهو
زمرو:جيئرا ماڻهو
زمرو:راشٽريا سويم سيوڪ سنگھ جا پرچارڪندڙ
زمرو:سترنهين لوڪ سڀا جا رڪن
زمرو:سورنهين لوڪ سڀا جا رڪن
زمرو:شخصيتون جن تي آمريڪا ۾ داخل ٿيڻ تي پابندي آهي
زمرو:ضلعو مهسانا جا ماڻهو
زمرو:گجراتي ماڻهو
زمرو:گجرات جا وڏا وزير
زمرو:گجرات يونيورسٽي (ڀارت) جا اڳوڻا شاگرد
زمرو:نريندر مودي
زمرو:هندوتوا
زمرو:دهلي يونيورسٽي جا اڳوڻا شاگرد
زمرو:1950ع جون پيدائشون